-yGVGKnMWNo حسن بنعبيشة مدرب فريق سريع وادي زم تساءل ف الندوة الصحافية بعد الماتش ديال فرقتو مع الجيش الملكي البارح الأحد برسم الدورة الرابعة من منافسات البطولة، واش الرجا مازال ف البطولة. بنعبيشة تكلم على سوء البرمجة بطريقة ساخرة “دبا انا كنتساءل غير واش الرجا مازال معانا ف البطولة، لحقاش مشحال هادي ما لعبش حتا ماتش ديال البطولة”. بنعبيشة ماكانش راضي على هزيمة سريع وادي زم وارجع السبب إلى طرد الحارس العقيد، وگال إن فريقه كان كيستحق على الأقل التعادل، خصوصا أنه ضيع بلانتي. واضاف بنعبيشة أن الماتش كان صعيب على سريع وادي زم وتمنى باش ما يتاثروش اللعابة، لي عندهم ماتش صعيب ضد المغرب التطواني في كأس العرش. بنعبيشة ما عجبوش الگازو ديال ملعب المجمع الرياضي الأمير مولاي عبد الله واخا يالاه تحل بعد الإصلاحات لي دارت في الفترة الأخيرة. 
بنعبيشة: واش الراجا مازال معانا فالبطولة !